Hi kellha 82 sena Id-dinja mużikali fl-Italja tinsab f'luttu wara l-mewt tal-attriċi u kantanta popolari Milva, li fis-snin 70 kienet meqjusa "ikona" fost it-Taljani. Milva kienet kisbet suċċess kbir, fl-istess epoka ta' Mina u Ornella Vanoni. Milva ħarġet numru kbir ta' albums tul il-karriera tagħha u ħadet sehem f'Sanremo għal xejn anqas minn 15-il darba; iżda qatt ma rebħet il-festival. Hi kellha 82 sena, u telqet mix-xena tal-ispettaklu eżatt 10 snin ilu.